മെഹന്തിയില് ഇന്ത്യ ബുക്ക് ഓഫ് റിക്കാര്ഡ് നേടി വഹീദ ആലപ്പുഴ: മെഹന്തി ഡിസൈനിംഗില് ഇന്ത്യ ബുക് ഓഫ് റിക്കാര്ഡില് ഇടം നേടി ആലപ്പുഴക്കാരി. വട്ടയാല് വാര്ഡ് പുത്തന്വീട്ടില് ഫാസിലിന്റെ ഭാര്യ വഹീദ 24 ആണ് നാടിനഭിമാനമായത്. 60 ഇഞ്ച് നീളവും 49 ഇഞ്ച് വീതിയുമുള്ള ചിത്രത്തുണിയിലാണ് ഇന്ത്യലെ ഏറ്റവും വലിയ മെഹന്തി ഒരുക്കിയത്. 12 മണിക്കൂര് കൊണ്ട് 40 മെഹന്തി കൂണുകള് ഉപയോഗിച്ചാണ് ഡിസൈന് തയാറാക്കിയത്. ചെറുപ്പം മുതലേ മൈലാഞ്ചിയോടു പ്രത്യേക താത്പര്യമായിരുന്നു വഹീദക്ക്. ഡിസൈന് രംഗത്തേക്കും വില്പനയിലേക്കും തിരിഞ്ഞത് വിവാഹത്തോടെയാണ്. ഭാര്യയുടെ മികവും അഭിരുചിയും തിരിച്ചറിഞ്ഞ് ഭര്ത്താവ് ഫാസില് മജീദ് ആവശ്യമായ സൗകര്യങ്ങള് ഒരുക്കി. വഹീദാസ് മെഹന്തിയെന്ന പേരില് ചുരുങ്ങിയ നാള്കൊണ്ടാണ് നാട്ടുകാര്ക്കിടയിലും ഗള്ഫ് നാടുകളില്പോലും മൈലാഞ്ചി തരംഗമായത്. പൂര്ണമായും ഓര്ഗാനിക് മെഹന്തിയാണ് വഹീദ തയാറാക്കുന്നത്. സെപ്റ്റംബര് 14 ന് ഭീമന് ഡിസൈന് തയാറാക്കി ഫോട്ടോയും വീഡിയോയും മെയില് ചെയ്തു. ഒക്ടോബര്11 നാണ് ഇന്ത്യ ബുക്ക് ഓഫ് റിക്കാര്ഡ് പുരസ്കാരം വീട്ടിലെത്തുന്നത്. മകന് നാലുവയസുകാരന് അസീല്അലി.